And then  comes… the best day so far   Am Morge de Morgelauf gstriche und denn in Wald ufe go SIM mache. Die geile Weschte agleit und ufs Gwehr en Ufsatz. Und denn jede 40 Schuss und los gohts. Uftrag: Schützehuus verteidige. Müggler - Hier - Sie sind min Stv, drum hend Sie nomel 40 Schuss meh - *juhu*   Und  denn gohts entli los, ratata und so. Aber relativ schnell machts Beeeep. Scheisse, Position nöd gwechslet und de Gegner het mi apasst. Egak, Gruppe het erfüllt. Denn das ganze wechsel. Mir hend Operation Todesblitz (*lol*) gmacht: Zwei Ablenkig und alli andere seckle. Und denn im Wald gwartet und alli füre… Super Sach gsi, recht vill umloh. Und denn het üsi Flanke uf de offene Siite müese seckle und Beeeeep. Zonk. Guet wider ufstoh. Neui Munition fasse. Uftrag: Patrouille zum Hüsli, chönt Gegner ha. Okey, die  hemmer denn au gseh und gschosse wani ha chöne… Denn stürme und nocher drü gege mi gha und hinder de Deckig. Kei Fürschutz übercho und Beeeep. Zonk und im Schlamm abglege. Denn wiitergange und denn isch noch 10 Minute de üebigsleiter cho und het mi "widerbelebt"   Denn wiiter und en Gegner gseh, inen Busch gjuckt, aber under dem gohts abe und drum eifach mol es paar Meter drolet. Super Sach   Denn super zMittag und den no di letscht üebig. Uftrag: Vier Markeure und de Zug wo irgendwo überrascht wird. Müggler au Markeur. Do hend Sie nomel es paar Magazin. Guet id Stellig gange. De Gegner chunt, gelb loht 20 Schus use, fascht so schnell wie Seriefür… Und denn het grün e Petarde gworfe, nix meh gseh vor Nebel. Okey drischüsse… Und denn ums Huus umekämpft. Und denn chunt eine um de Egge, zwei oder drü Meter  Abstand. Sicherheitsabstand isch füf Meter. Egal. Gschosse, er au. Keine macht Beeo. Wiitergschosse, jede ca. 15 Schuss. Guet denn wegseckle. Keine Beep. Hää?? Egak, wiiterkämpfe. Grüen seit Rückzug. Denn nomel agriff. Denn bini no de letscht wo überlebt het und hock hinderem Baum. Drü Schütze uf mi grichtet. Müggler Magazin. Und i ha kei Munition meh gha. Di Tote hend mir eri zuegworfe, aber de eint zwiit de ander znöch… Mitme Stecke wölle hole. Beeeep noch öpe 20 Schuss. Okey do het mer kei Chance. Denn  glueget: 8 Magazin im GTE, 2 am Gwehr und do no die vier volle wo mir zuegworfe worde sind. Also elai i de letschte üebig rund 200 Schuss useloh und keine troffe. Lösig: Batterie vom Gwehr isch dune gsi. Vo dem wo us drü Meter uf mi gschosse het übrigens au. Zonk. Egal, isch super gsi. Okey den hemmer alles butzt und denn go Fuessball spile. En super Tag gsi. Aber denn de Obig… Zimmerwechsel. DAS Chaos   Noch zwei Stund hend denn die nur no 39 Rekrute vo de Kompanie 2 au e Zimmerornig gha wo de Feldi akzeptiert het. Denn guet Nacht und am nögschte Morge Tschau Merci